Publication: Magyar Közlöny
Issue: MK-2003-43 (Year: 2003, Number: 43)
Era: 1990-2004
Section: [1. számú melléklet a 28/2000. (IX. 21.) OM rendelethez]
Paragraph Index: 116

9. évfolyam Évi óraszám: 111 Belépõ tevékenységformák Tapasztalat szerzése az irodalmi (például mûfaji, képi vagy tematikus) konvenciók szerepérõl, ennek megfogalmazása néhány tanult példa bemutatásával. Az epikai konvenciók ironikus kezelése, a hagyományos elbeszéléstõl a síkváltások, a leírás, a reflexivitás és metaforikusság megnövekedett szerepével jellemezhetõ próza felé tett lépések fölismerése. Az elemzés során a nyelvi nézõpont, a látókör és az értékelési pozíció vagy ideológiai nézõpont megkülönböztetése. A szerzõi névadás jelentõségének értelmezése. Különbözõ nyelvi eszközök (igétlenség és a mondattani párhuzamok, a fõnévi igenév, a versmondat hosszúság) funkciójának fölismerése a versben – egy-egy nyelvtani eszköz mint versszervezõ elv, mint domináns jegy jelentésteremtõ szerepének megragadása. A metaforizálódás fölismerése. Annak megfogalmazása, hogy a szöveg jeleibõl az olvasás során hogyan jön létre a mû „lehetséges”", illetve „teremtett” világa. „Kísértetfejezetek” (a mûben le nem írt, de kikövetkeztethetõ cselekményrészek) írása. Megszakításos felolvasás mellett kifejleti jóslatok alkotása. Szövegközi (intertextuális) utalások, jelképes tárgyak és visszatérõ motívumok fölismerésével az elbeszélõ mû metaforikus szintjének bemutatása. Értékelést kifejezõ eszközök (szinonimák) beiktatása, illetve semleges eszközökkel való fölcserélése: gyakorlati tapasztalatszerzés arról, hogy a stílus mindig értékelõ gesztus. A vers esetleges jelenetkeretének, epikus magjának fölismerése a tanult mûvekben. A versszervezõ elvnek, a költemény domináns elemének, uralkodó mondatfajtájának, jellemzõ modalitásának, grammatikai és retorikai eszközeinek, képrendszerének fölismerése. A vers írásképének átrendezése. Minta alapján önálló mû, például szatirikus természetrajzi szócikk, paródia, szatirikus portré, egyperces novella, epigramma alkotása. Metaforaalkotás, halott metafora életre keltése. Témakörök Tartalmak Hétköznapi és irodalmi kommunikáció A közlésfolyamat tényezõinek megkettõzõdése az irodalmi kommunikációban. A fikció, a közvetlen valóságvonatkozás felfüggesztése, a többértelmûség. Epikai mûvek olvasása Az elõreutalás és a késleltetés. Eseményszerkezet és szövegszerkezet. Elbeszélõi nézõpont és beszédhelyzet (látókör). Novellaelemzési módszerek. Elbeszélés, novella és regény. Leírás és jellemzés a regényben. Legalább két nagyepikai és öt-hat kisepikai, a korosztály érdeklõdésének megfelelõ mû olvasása, feldolgozása. Lírai mûvek olvasása – kreatív-produktív gyakorlatok A költõ és a költemény beszélõje. A megszólító-megszólított viszony. A jelenetkeret és elmaradása. Idõszerkezet és logikai szerkezet. Szófaji és versmondattani sajátosságok. A vers hangzásvilága. A szóképek szerepe. Szervezõelvek a versben. Legalább 12 vers olvasása és feldolgozása a klasszikus, illetve a kortárs magyar költészetbõl. Kreatív-produktív gyakorlatok. Drámai mûvek olvasása Legalább két dráma olvasása vagy megtekintése és feldolgozása. A tragédia és a komédia. Mûfaji konvenciók. A tragikus és a komikus hõs. A szereplõk értékrendje és a konfliktus jellege. Az antik és az Erzsébet-kori dráma és színház. A dráma szövegének és cselekményének tagolása. A jelenetek helye a mûegészben. Párhuzamos jelenetek és szereplõk közti párhuzamok. Hasonlóságok és különbségek az epika (regény) és a dráma történetbemutatása között. Ismétlõdés és hiány A szóismétlés ritmikai és jelentéstani szerepe. A vers kohéziója és a mondattani párhuzamosság fajtái. Az ismétlõdés és a hiány szerepe a vers hatásában. Ismétlõdés és hiány az epikában és a drámában: ismétlõdõ kulcsszavak, motívumok, helyzetek, jelenetek. A ballada példája. A hiány és a kulturális elõismeret vagy kód szükségessége az értelmezésben. Az irodalom nagy kódjai 1 A görög-római antikvitás és a magyar irodalom A mítosz és az irodalom kezdetei. Történetek a görög mitológiából. A homéroszi eposzok és hatásuk. Néhány antik költõ egy-két verse (pl. Szapphó, Anakreón, Catullus, Horatius, Vergilius) és utóéletük példái a magyar lírában. Az irodalom nagy kódjai 2. A Biblia és a magyar irodalom A könyvek könyvének kultúrtörténeti jelentõsége és felépítése. Néhány bibliai történet és közös utalásrendszerként való jelenlétük a magyar irodalom múltjában és jelenében. Fogalmak Fikció, az irodalmi kommunikáció konvenciói (a közvetlen valóságvonatkoztatás felfüggesztése, a többféle értelmezés lehetõsége, a jelentés lezáratlansága), érték, értékrend, mûfaji és tematikus konvenciók, líra, epika, dráma, mítosz, novella, történet (eseménysor) és szövegszerkezet viszonya, nézõpont és látókör (elbeszélõi beszédhelyzet), elõreutalás és késleltetés, in medias res, jelenetkeret, megszólító-megszólított viszony, versszervezõ elv, metaforizálódás, idõszerkezet és logikai szerkezet, hiány, tragédia, katarzis, párhuzamos jelenetek, deus ex machina, komikum, irónia, szatíra, groteszk, eposz, eposzi kellékek, kardal, antik idõmértékes strófaszerkezetek: szapphói alkaioszi, strófa, anakreóni sor, testamentum, evangélium, példázat, zsoltár, gondolatritmus. Memoriter Teljes mûvek és részletek szöveghû felidézése (4 vers, egy 15–20 soros próza vagy drámarészlet); idézetek alkalmazása a célnak és a szövegkörnyezetnek megfelelõen szóban és írásban. Szerzõk és mûvek Néhány történet az antik mitológiából és a Bibliából; néhány jellemzõ részlet az Iliászból vagy az Odüsszeiából; Szophoklész, Shakespeare, Moliere egy-egy drámája; öt novella (legalább négy magyar szerzõtõl), két regény (legalább az egyik legyen magyar szerzõ mûve), tizennégy-tizenöt vers döntõen a 19. és 20. század magyar költészetébõl; hat-nyolc antik és bibliai ihletésû, illetve antik mûfaji mintát követõ vagy parodizáló magyar irodalmi alkotás. Megjegyzés a mûvek kiválasztásáról: A novellák és a regények kiválasztása során az életkori-befogadói szempontok, valamint a megjelölt fejlesztendõ képességek és az ezekbõl adódó tevékenységek játsszák a meghatározó szerepet. A harmadik és az ötödik témakörben szereplõ lírai költemények kiválasztásában és csoportosításában szintén a megismerendõ, megfigyeltetendõ poétikai-retorika (vagy akár mûfajelméleti vagy verstani) sajátosságokat érdemes szem elõtt tartani. Célszerû sokféle témájú, formájú és hangulatú költeménnyel dolgozni, de a közös formaképzõ elvek mentén érdemes ezeket kisebb, a közös jellegzetességek megfigyeltetésére alkalmasabb verscsoportokba rendezni.

Source: https://magyarkozlony.hu/hivatalos-lapok/69faaa30923f18c966333a63b79ab2d66a83adbc/dokumentumok/05042b60c96755fdec94db0ecfff17417a66413f/letoltes